Apruébase la propuesta d’Iniciativa pol Asturianu sobre l’usu de la llingua asturiana nos autobuses d’Uviéu
#000001
Iniciativa pol Asturianu presentó va un mes una quexa al Conceyu d’Uviéu pola falta d’usu del asturianu nel sistema de tresporte públicu de viaxeros d’Uviéu (TUA) La quexa púnxose en conocimientu de les fuercies polítiques presentes nel plenu, ya Izquierda Xunida convirtió esta quexa nuna moción, que güei, na Comisión d’Economía, acabó por aprobase colos votos a favor d’IX, PP y PSOE, y l’abstención de Foro.
#000003
Dende Iniciativa pol Asturianu celebramos esta decisión y felicitamos a los grupos políticos que votaron a favor, y n’especial a IX por presentar la propuesta, por apostar pola normalización del idioma nun ámbitu tan importante pa la visibilización de la llingua asturiana como son los autobuses urbanos, que percuerren la ciudá y el conceyu d’Uviéu tolos díes, pasando per ellos cientos de miles d’usuarios cada añu.
#000004
El pasu ye positivu, pero somos conscientes de que pue quedar en papel moyao, polo que fadremos un siguimientu continuáu de los pasos que se dan, esperando que’l trabayu se lleve alantre nun tiempu razonable. Esta ye namás una de les munches cuestiones pendientes alredor del usu del asturianu per parte del Conceyu d’Uviéu y animamos a l’alministración dirixida pol alcalde Agustín Iglesias Caunedo a dar más pasos nel camín hacia un usu normal del asturianu per parte de l’alministración llocal de la capital asturiana.
#000005
La diversidá llingüística ausente nel especial de Nuechevieya de TVE
#000007